《赠佘宗汉明府 其一》
明代·徐熥

青鬓郎官早息机，抛将墨绶变荷衣。一裘已傍壶山隐，双舄宁从帝里飞。

饮似公荣常得醉，游同禽庆久忘归。年来门巷清如水，惟有寒鸥伴钓矶。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。